31999D0661
L 261/42
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 9 септември 1999 година
за изменение на Решения 79/491/ЕИО и 80/765/ЕИО относно определяне код и стандартни правила за преобразуване във форма, подходяща за машинно четене на данните от основните изследвания и данните, свързани с междинни статистически изследвания на площите с лозя
(нотифицирано под номер С(1999) 2703)
(1999/661/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 357/79 на Съвета от 5 февруари 1979 г. относно статистическите изследвания на площите с лозя (1), последно изменен от Регламент (ЕО) № 2329/98 на Съвета (2), и по-специално член 4, параграфи 2 и 4, член 5, параграфи 5 и 6 и член 6, параграф 4 от него,
(1)
като има предвид, че Регламент (ЕИО) № 357/79 на Съвета предвижда, че държавите-членки изпращат на Комисията резултатите от основните и междинните изследвания на площите с лозя по географски единици във вид на серия от таблици;
(2)
като има предвид, че Регламент (ЕИО) № 357/79 на Съвета предвижда, че тези държави-членки, които обработват по електронен начин резултатите от изследванията на площите с лозя, следва да изпратят резултатите на Комисията във формат за четене от машина;
(3)
като има предвид, че Комисията, в Решение 79/491/ЕИО (3) относно основните изследвания и Решение 80/765/ЕИО (4) относно междинните изследвания, е определила и кодирала географските единици, на които следва да бъдат разделени резултатите от изследванията на площите с лозя;
(4)
като има предвид, че поради някои промени в географските единици в рамките на държавите-членки, се наложи замяната на приложение II към Решение 79/491/ЕИО и приложение II към Решение 80/765/ЕИО за предаването от държавите-членки на резултатите от основните и междинните изследвания на площите с лозя;
(5)
като има предвид, че мерките, предвидени в настоящото решение, са в съответствие със становището на Постоянния комитет за земеделска статистика,
ПРИЕ НАСТОЯЩОТО РЕШЕНИЕ:
Член 1
Поради промените в географските единици в рамките на държавите-членки, приложение II към Решение 79/491/ЕИО и приложение II към Решение 80/765/ЕИО се заменят с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 9 септември 1999 година.